Pētermuižas skola
Pētermuižas skola (vācu: Peterhof Schule) ir vietējas nozīmes arhitektūras piemineklis Pētermuižā, Bauskas novada Valles pagastā. Atklāta 1878. gadā, skola darbojusies līdz 1964. gadam. Šajā laikā tā bija apkārtnē vienīgā skola, Vallē skolas nav bijis. Vēlāk ēka tikusi pārbūvēta un īslaicīgi izmantota kā tekstilrūpniecības fabrikas ēka. Ap 2006. gadu skola nodota Latvijas Kultūrkapitāla fonda atbalstītam biedrības "Laikmets" projektam izveidot "Amatu apmācības centru ar seno būvdetaļu glabātuvi Valles pagasta Pētermuižas skolā”. Projekts netika turpināts. Vairākus gadus ēka bija pamesta un atradās Vecumnieku novada pašvaldības pārziņā. 2020. gada nogalē ēka pārdota izsolē privātam īpašniekam.